

**VEDTEKTER FOR DE KOMMUNALE BARNEHAGENE I HOL KOMMUNE**

**I henhold til lov om barnehager §8 skal barnehageeier fastsette barnehagens vedtekter**




**Politisk behandling:**

**Godkjent i Utvalg for kultur og levekår 10.10.2024**

**Godkjent i Kommunestyret 31.10.2024**

**Gjeldende fra:**

**01.01.2025**

|  |  |
| --- | --- |
| **§ 1**  **Eier og ansvar** | Hol kommune er eier av de kommunale barnehagene  Barnehagene er administrativt underlagt kommunalsjef for kultur- og oppvekst. Styrer har fått delegert det overordnede administrative, økonomiske og pedagogiske ansvaret |
| **§ 2**  **FORVALTNING** | Barnehagen drives i samsvar med Lov om barnehager og de til  enhver tid fastsatte forskrifter og retningslinjer fra departementet,  kommunale vedtak og plan for den enkelte barnehage.  Vedtektene er en del av det juridiske grunnlaget for  barnehagens virksomhet.  Utvalg for kultur- og levekår er politisk fagutvalg for barnehagene i  kommunen.  Mindre endringer av vedtektene for de kommunale barnehagene må  godkjennes av Utvalg for kultur og levekår. Større endringer av  prinsipiell karakter må godkjennes av kommunestyret. Vedtektene  revideres hvert annet år. |
| **§ 3**  **FORMÅL OG INNHOLD** | Barnehagen skal i samarbeid og forståelse med hjemmet ivareta  barnas behov for omsorg og lek, og fremme læring og danning som  grunnlag for allsidig utvikling.  Barnehagen skal bygge på grunnleggende verdier i kristen og  humanistisk arv og tradisjon. Barna skal få utfolde skaperglede,  undring og utforskertrang.  Barna skal utvikle grunnleggende kunnskaper og ferdigheter og  ha rett til medvirkning tilpasset alder og forutsetninger.  Barnehagen skal møte barna med tillit og respekt, og anerkjenne  barndommens egenverdi. Den skal bidra til trivsel og glede i lek og  læring, og være et utfordrende og trygt sted for fellesskap og  vennskap. Barnehagen skal fremme demokrati og likestilling og  motarbeide alle former for diskriminering, jf. Lov om barnehager § 1.  Barnehagen skal være en pedagogisk virksomhet. Med utgangspunkt i  rammeplan for barnehagen skal samarbeidsutvalget for hver  barnehage fastsette en årsplan for den pedagogiske virksomheten, jf.  Lov om barnehager § 2.  Barnehagen forventer at foreldre/foresatte møter til foreldresamtaler /  foreldremøter og deltar i andre aktiviteter som det blir lagt til rette for. |

|  |  |
| --- | --- |
| **§ 4**  **FORELDRERÅD**  **OG**  **SAMARBEIDSUTVALG** | Hver enkelt barnehage skal ha et foreldreråd og et samarbeidsutvalg  (SU), jf. Lov om barnehager § 4  Foreldrerådet består av alle foreldre med barn i barnehagen.  Foreldrerådlederen har ansvar for innkalling.  Foreldrerådets representant til SU må være valgt innen utgangen av  september hvert år.  SU i en en-avdelingsbarnehage skal bestå av:  1 representant valgt av Utvalg for kultur og levekår m/personlig  vararepresentant.  1 representant valgt av foreldrerådet m/ personlig vararepresentant.  1 representant valgt av de ansatte m/ personlig vararepresentant.  Barnehager med to eller flere avdelinger velger 2 representanter fra  foreldrerådet og 2 fra de ansatte.  Styrer er sekretær i SU og har talerett, men ikke stemmerett.  Samarbeidsutvalget skal være et samarbeidsorgan for foreldre,  personale og eier, og skal fremme fellesinteresser og bidra til at  samarbeidet mellom disse skaper et godt barnehagemiljø.  Det etableres årlig kommunalt foreldreråd for barnehagene – KFUB. KFUB er samordnende og skal være et samarbeidsorgan for foreldrerådene ved alle de kommunale barnehagene i kommunen. Foreldrerådene fra hver barnehage stiller med en valgt representant. |
| **§ 5**  **Godkjenning** | Alle barnehagene er godkjente for barn i alderen 0-6 år.  Arealnormen for leke- og oppholdsareal er 7 m2 for barn under tre år,  og 5 m2 for barn over tre år.  Uteområdet skal være ca. seks ganger leke- og oppholdsarealet inne.  Administrasjonen vurderer ved hvert opptak hvordan arealet utnyttes ut  fra antall barn over og under tre år, og eventuelt barn med funksjonshemming. |
| **§ 6**  **Åpningstid** | Barnehagene skal drives som heldagsbarnehager 5 dager i uken.  Antall timer åpen barnehage i Hol kommune sine barnehager er 47,5 timer og utgjør 9,5 timer pr. dag.  Alternative åpningstider er 07.00 – 16.30 eller 07.30 – 17.00.  Åpningstiden fastsettes av samarbeidsutvalget (SU) etter innstilling fra foreldreutvalget (FAU) i hver enkelt barnehage ved begynnelse av hvert barnehageår.  Ved redusert behov utover ordinær åpningstid kan åpningstiden være kortere. Klokkeslett for åpning om morgenen/stenging om ettermiddagen fastsettes av SU ut ifra flertallet av foreldrenes behov i den enkelte barnehage.  Anbefalt maksimal oppholdstid for barn i barnehagen er på 8,5 timer  pr. dag, men kan ved behov være lengre. |
| **§ 7**  **Plasstilbud** | Det skal gis følgende tilbud om plass i de kommunale barnehagene:   1. Barnehagene i Hol kommune tilbyr 5 dagers plass 2. Opptaket blir gjort etter gjeldende inntakskriterium (jf. §11) |
| **§ 8**  **Administrering av opptak** | Opptaket foretas administrativt i samarbeid mellom administrasjonen  og styrer i hver enkelt barnehage.  Opptaket foregår etter *«Forskrift om saksbehandlingsregler ved*  *opptak i barnehage»*  Kommunen har samordnet opptak som betyr at opptak for de private  barnehagene også administreres av kommunen.  Søkere som får avslag på søknad om barnehageplass og søkere som ved tildeling av barnehageplass hverken får første eller andre ønske oppfylt kan kreve en skriftlig begrunnelse for avgjørelsen og evt. klage på vedtaket. Retten gjelder kun søkere som har søkt om barnehageplass innen hovedopptakets søknadsfrist jf. Forskrift om saksbehandlingsregler ved opptak i barnehage §§ 4, 6 og 7  Kommunens klageorgan er klageinstans jf. Forskrift om saksbehandlingsregler ved opptak i barnehage §8. I Hol kommune er det formannskapet som er klagenemd. |
| **§ 9**  **Søknad om barnehageplass** | Hol kommune benytter seg av opptakssystemet Visma Flyt barnehage og  søknad gjøres elektronisk via kommunen sin hjemmeside.  Frist for å søke barnehageplass til hovedopptaket er 1.mars.  Søknadsfristen annonseres i dagspressen, Hol kommune sin  Hjemmeside, Hol kommune sin facebook-side og innbyggerportalen Civis-app.  Det kan søkes om barnehageplass ellers i året. Plasser blir tildelt  fortløpende etter venteliste. Plasser som skal tas i bruk etter at  barnehageåret har startet opp, skal tildeles inntil to måneder før den  skal tas i bruk. |
| **§ 10**  **Barnehageåret** | Barnehageåret er ett kalenderår og blir regnet fra skolestart i august. |
| **§ 11**  **Opptak av barn** | I henhold til Lov om barnehage §16 har kommunen plikt til å tilby plass i barnehage til barn under opplæringspliktig alder og som er bosatt i kommunen. Retten til plass gjelder for barn som fyller ett år senest innen utgangen av august det året det søkes om barnehageplass.  Med bosatt menes der barnet har bostedsadresse. Det stilles ikke krav om at barnet må være folkeregistret i kommunen. Opptakskrets er hele kommunen.  Hvilken skole barnet senere skal begynne ved, henger ikke sammen  med hvilken barnehage barnet går i.  Barn som fyller ett år innen utgangen av august det året det blir søkt om barnehageplass, har etter søknad rett på plass i barnehage fra august.  Barn som fyller ett år i september, oktober eller november det året det søkes barnehageplass, har etter søknad rett til å få plass i barnehage innen utgangen av den måneden barnet fyller ett år, jf. Lov om barnehager §16.  **Følgende kriterium skal legges til grunn ved opptak av barn til**  **barnehageplass etter følgende prioritet:**   1. Barn med nedsatt funksjonsevne og barn som det er gjort vedtak om etter barnevernsloven § 5-1 første ledd bokstav a til d, § 3-1 og § 3-4 første ledd bokstav b. Det er krav om sakkyndig vurdering i forbindelse med nedsatt funksjonsevne.   ***Skriftlig uttale fra sakkyndig instans må sendes til Hol kommune snarest etter innsendt søknad.***   1. Barn med særskilte behov for stimulering og miljøforandring og barn med særskilte behov for tilsyn grunnet sykdom. Begge tilfeller krever skriftlig uttale fra sakkyndig instans*.*   ***Skriftlig uttale fra sakkyndig instans må sendes til Hol kommune snarest etter innsendt søknad.***     1. Barn som er tildelt barnehageplass har rett til samme tilbud   påfølgende år og blir ved ledig kapasitet prioritert ved   * Søknad om overflytting til annen barnehage i kommunen  1. Søsken prioriteres foran alder dersom søkere født i samme år ønsker samme barnehage og barnet oppfyller retten til barnehageplass. 2. Nye barn skal tas inn etter alder slik at de eldste blir prioritert   **Ved fordeling av plassene til barna skal det ved valg av barnehage**  **legges vekt på:**   1. Foreldrene sin prioritering av barnehage 2. Bostedsadresse kan vurderes ved tildeling av barnehage   Hver barnehage tar inn barn i det antall den er godkjent for, forutsatt  tilstrekkelig bemanning. Jf. Kapittel VI i barnehageloven om  personalet, og forskrift om pedagogisk bemanning.  ***Barnets rettighet til barnehageplass er oppfylt når barnehageplass er tildelt i kommunen. Tilbudet om barnehageplass gjelder fram til skolestart, eller til en eventuell oppsigelse.*** |

|  |  |
| --- | --- |
| **§ 12**  **Oppsigelse av**  **barnehageplass** | Oppsigelse av barnehageplass, også deler av plassen, skal skje  elektronisk med en måneds varsel. Oppsigelsen blir regnet fra den 1.  i måneden etter at oppsigelsen er mottatt.  Det må betales for ubenyttet plass dersom den ikke er sagt opp i henhold til vedtektene.  For skolestartere sies plassen automatisk opp den 15. august dersom kommunen ikke mottar oppsigelse på et tidligere tidspunkt. |
| **§ 13**  **Betaling** | Sats for foreldrebetaling blir fastsatt av Kommunestyret med  utgangspunkt i *«Forskrift om foreldrebetaling i barnehager»* jf. Lov om barnehager § 20  Mat i barnehagen skal være selvfinansiert og kommer i tillegg til sats  for foreldrebetaling. Det er faste satser i kommunen for kostpenger.  Det blir sendt regning for 11 måneder. Juli er betalingsfri måned. Det  regnes med at alle barn skal ha minst 4 hele uker ferie i løpet av året.  Barnet kan miste tilbudet om barnehageplass dersom betaling  uteblir. Varsel fra kommunen om oppsigelse av plass sendes ut når  betalingsfristen har overgått en mnd. Oppsigelsesvarselet er på 14  dager jfr. betalingsreglement punkt 7.  Foresatte som gjentatte ganger ikke henter sine barn innen stengetid,  må etter en skriftlig advarsel betale en fastsatt sats pr. påbegynt ½  time ved for sen henting. |
| **§ 14**  **Ferie** | Følgende regler gjelder for ferie:   * Barna skal ha minimum 4 uker ferie fra barnehagen i løpet av barnehageåret. 3 av ferieukene må være sammenhengende i perioden 01.05 til 30.09.. * Ferien skal være avtalt med barnehagen på forhånd. * En ferieuke er det samme antall dager barnet har barnehageplass. * Jul og påske blir regnet som en ferieuke til sammen. * Bruker barnet barnehagen en dag i oppsatt ferieuke, blir ikke dette regnet for hel ferieuke. * Barn som begynner på skolen, skal ha avviklet fire uker ferie innen 15.august.   I uke 28,29 og 30 samt mellom palmesøndag og skjærtorsdag stenger alle barnehagene og det opprettes feriebarnehage på Geilo som dekker behovet i Geilo barnehage, Vestlia barnehage og Dagali & Skurdalen barnehage.  I uke 28,29 og 30 samt mellom palmesøndag og skjærtorsdag stenger alle barnehagene og det opprettes feriebarnehage i Hol barnehage som dekker behovet i Hol barnehage og Hovet barnehage.  Følgende regler gjelder for feriebarnehage:   * Minimum 5 påmeldte barn pr. dag i feriestengt barnehage. * Barn med redusert plass (4 dager) har redusert plass også i feriebarnehage. Ved ledig kapasitet kan det søkes om kjøp av dag. Dette avgjøres av ansvarlig styrer. * Det er bindende påmelding for barn med innmeldt behov om opphold i feriebarnehage. Påmelding etter oppsatt frist blir ikke vurdert. |
| **§ 15**  **Planleggingsdager** | Barnehagene har 5 tariff-festede planleggingsdager og 1 ikke tariff-festet planleggingsdag pr. år. Totalt 6 planleggingsdager.  Planleggingsdagene er på samme dag for alle barnehagene. To av disse dagene legges til oppstart av barnehageåret. Foresatte skal informeres i god tid.  Planleggingsdagene samkjøres så langt det er mulig med skolens planleggingsdager. |
| **§ 16**  **Politiattest** | De som skal jobbe i barnehage, må legge fram tilfredsstillende  politiattest. Attesten skal vise om vedkommende er siktet, tiltalt eller  dømt for seksuelle overgrep mot barn, jf. Lov om barnehager § 30 og  Forskrift om politiattest etter barnehageloven |
| **§ 17**  **Taushetsplikt** | Alle som jobber i barnehage, har taushetsplikt etter Forvaltningsloven §§  13 til 13f. Dette gjelder også vikarer, lærlinger, studenter eller andre som er til  stede i barnehagen, jf. Lov om barnehager § 44. |
| **§ 18**  **Opplysningsplikt** | Barnehagepersonalet skal være oppmerksom på forhold som kan føre  til tiltak fra sosialtjenesten og barneverntjenesten. De tilsatte (alle) har  opplysningsplikt jf. Lov om barnehager §§ 45 og 46. |
| **§ 19**  **Helsekontroll** | Før et barn tas inn i barnehagen skal det legges frem erklæring om  barnets helse jf. Barnehageloven § 50.  Barnehagen sitt personale har plikt til å gjennomgå adekvat tuberkulosekontroll, jf. Lov om barnehager § 50. |
| **§ 20**  **Internkontroll** | Barnehagene er en del av Hol kommunes internkontrollsystem.  Dokumentasjon skal være tilgjengelig i barnehagen. |

